A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

209. számú előterjesztés

Bátaszék Város Önkormányzat Képviselő-testületének 2026. november 12-én 
16 órakor megtartandó rendkívüli ülésére

BÁT-KOM 2004 Kft.-vel kötött szerződés módosítása

	
Előterjesztő: dr. Béres Judit polgármester

Készítette: Bozsolik Zoltán városüzemeltetési irodavezető

Törvényességi ellenőrzést végezte: dr. Mihó Beatrix aljegyző 

Tárgyalja:
PG Bizottság 2026.11.12.




Tisztelt Képviselő- testület!

Felülvizsgálatra kerültek a BÁT-KOM 2004. Kft. és az Önkormányzat között megkötött szerződés, az Üzleti terven felüli munkavégzés költségei:

A piac téren felállítandó műanyag korcsolyapálya hűtés és energiaköltség nélkül működik, hagyományos mű- és hokikorcsolyával használható. A 94 m²-es pálya építése 2026. december 14-én, bontása 2027. január 15-én történne meg. Nincs hűtőgép, nincs jelentős áramköltség – csak a korcsolyaélező igényel áramot. UV- és időjárásálló panelek, plusz fokban és esőben is használható. 

A bérleti díj még az alábbiakat tartalmazza:
50 pár korcsolya,
1 db korcsolya élező,
1 db permetező,
korcsolyapálya síkosító,
palánkrendszer.
Az üzemeltetés, karbantartás, korcsolyaélezés, őrzés a bérlő feladata.
A fenti tartalommal a bérleti díj nettó 1 000 000,-Ft.

Referenciák:
Budapest – Bazilika adventi vásár, Kisújszállás, Örkény, Hajdúnánás, Tatabánya, Vác, Nagykőrös és számos további település

Bátaszék Város Önkormányzatának 2026. évi költségvetése általános tartalékkerete terhére javasoljuk a forrás biztosítását, Bát-Kom 2004. Kft. részére történő átadással.










A fent leírtakra tekintettel, javasoljuk a Kft-vel kötött közfeladat ellátási szerződés módosítását előterjesztés melléklete szerinti tartalommal.

Kérjük az alábbi határozati javaslat elfogadásával a kapcsolódó szerződés jóváhagyását.


 H a t á r o z a t i    j a v a s l a t :

[bookmark: _GoBack]a BÁT-KOM 2004 Kft. közfeladat ellátási szerződésének II. számú módosítására 

Bátaszék Város Önkormányzatának Képviselő-testülete, mint a BÁT-KOM 2004. Kft tulajdonosa - e jogkörében eljárva -  

a) a BÁT-KOM 2004 Kft.-vel 2026. január 30. napján megkötött közfeladat- ellátási szerződés II. számú módosítását– az előterjesztés melléklete szerinti tartalommal – jóváhagyja; 

b) felhatalmazza a polgármestert a szerződésmódosítás aláírására.

Határidő: 2026. november 30.
Felelős:    Dr. Béres Judit polgármester 
                (a szerződések aláírásáért)

Határozatról értesül:  Szőke Gergő ügyvezető 
                                   Bátaszéki KÖH Pénzügyi Iroda
                                   irattár

